News Update: หุ้นอสังหาฯ จีนมาแล้ว รับข่าว แบงก์ชาติจีนลดดอกเบี้ยกระตุ้นเศรษฐกิจ พร้อมหั่น LPR 5 ปี ครั้งแรกรอบ 2 ปี - FINNOMENA
ธนาคารกลางจีน (PBoC) ประกาศลดอัตราดอกเบี้ยเงินกู้เป็นครั้งที่ 2 ของเดือน เพื่อรับมือกับการชะลอตัวของเศรษฐกิจจีน พร้อมให้คำมั่นว่าจะดำเนินนโยบายการเงินผ่อนคลายมากขึ้นเพื่อรักษาเสถียรภาพทางเศรษฐกิจ
20 ม.ค. 2565

ธนาคารกลางจีน (PBoC) ประกาศลดอัตราดอกเบี้ยเงินกู้เป็นครั้งที่ 2 ของเดือน เพื่อรับมือกับการชะลอตัวของเศรษฐกิจจีน พร้อมให้คำมั่นว่าจะดำเนินนโยบายการเงินผ่อนคลายมากขึ้นเพื่อรักษาเสถียรภาพทางเศรษฐกิจ
วันนี้ (20 ม.ค.) PBoC ปรับลดอัตราดอกเบี้ยเงินกู้ (LPR) ระยะเวลา 1 ปีลง 10 bps เหลือ 3.7% จาก 3.8% และยังได้ปรับลดอัตราดอกเบี้ยเงินกู้ระยะเวลา 5 ปี เป็นครั้งแรกนับตั้งแต่เดือนเม.ย. 2020 เหลือ 4.6% จาก 4.65%
ตลาดหุ้นจีนปรับบวกรับข่าวดังกล่าว โดยดัชนี CSI 300 เพิ่มขึ้น 0.44% ขณะที่ดัชนี Hang Seng ปรับตัวขึ้นมาเกือบ 2% นำโดยหุ้นกลุ่มผู้พัฒนาอสังหาฯ อย่าง Sunac ที่พุ่งขึ้นมากกว่า 10% Shimao เพิ่มขึ้นกว่า 9% และ Country Garden บวกกว่า 7% ด้านอัตราผลตอบแทนพันธบัตรรัฐบาลจีนอายุ 10 ปี ลดลงเหลือ 2.73%
ก่อนหน้านี้ (16 ม.ค.) PBoC ได้ประกาศลดอัตราดอกเบี้ยเงินกู้ลง 10 bps ซึ่งเป็นการลดอัตราดอกเบี้ยครั้งแรกในรอบเกือบ 2 ปีของธนาคารกลางจีน
ประกาศดังกล่าวจะส่งผลต่ออัตราดอกเบี้ยเงินกู้สำหรับสินเชื่อธุรกิจและสินเชื่อภาคครัวเรือนในประเทศ โดยสินเชื่อส่วนใหญ่ในจีนจะอ้างอิงจาก LPR ประเภท 1 ปี แต่ LPR ประเภท 5 ปี มีอิทธิพลต่อการกำหนดราคาสินเชื่อที่อยู่อาศัย
การคุมเข้มตลาดอสังหาฯ ของทางการจีนเมื่อปีที่แล้วส่งผลกระทบต่อเศรษฐกิจและตลาดเงิน ทำให้ธนาคารกลางจีนต้องดำเนินนโยบายผ่อนคลายมากขึ้น แต่การปรับลด LPR ประเภท 5 ปี เพียง 5 bps บ่งชี้ว่า รัฐบาลจีนยังคงระมัดระวังเกี่ยวกับตลาดอสังหาฯ
อ้างอิง: https://www.cnbc.com/2022/01/20/china-economy-pboc-cuts-loan-prime-rates-lpr-for-1-year-5-year.html 
https://www.bloomberg.com/news/articles/2022-01-20/chinese-banks-cut-borrowing-costs-again-on-pboc-easing-signals?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ธนาคารกลางจีน
หุ้นจีน
อสังหาจีน
แบงก์ชาติจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA